Diari Oficial de la Generalitat Valenciana


Sumari del DOGV 2721, del 02-04-1996 (1996/837813)

RESOLUCIÓ de 28 de febrer de 1996, de la Direcció General d'Ordenació i Innovació Educativa i Política Lingüística, per la qual es convoca a les proves d'avaluació d'ensenyaments no escolaritzats per a l'obtenció del títol de Formació Professional de Primer Grau (tècnic auxiliar).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2721

Data del DOGV
:   02-04-1996

Secció del DOGV
:   ALTRES DISPOSICIONS

Número del document
:   1996/837813


Data del document
:   28-02-1996

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIó de 28 de febrer de 1996, de la Direcció General d'Ordenació i Innovació Educativa i Política Lingüística, per la qual es convoca a les proves d'avaluació d'ensenyaments no escolaritzats per a l'obtenció del títol de Formació Professional de Primer Grau (tècnic auxiliar).   
D'acord amb el que disposa l'Ordre de 22 de març de 1990 (BOE del 27) que modifica l'Ordre de 8 de març de 1977 (BOE del 12) que regula les proves d'avaluació d'ensenyaments no escolaritzats per a l'obtenció del títol de tècnic auxiliar de Formació Professional de Primer Grau, i a l'efecte de fixar el termini de convocatòria, inscripcions, constitució de comissions d'avaluació i, en general les normes sobre el desenvolupament de les proves, i en virtut de les transferències establides pel Reial Decret 2.093/1983, de 28 de juliol (BOE de 6 d'agost) sobre traspàs de funcions i serveis de l'administració de l'estat a la Comunitat Valenciana en matèria d'educació, aquesta Direcció General ha resolt:  
Primer  
Es convoca a proves d'avaluació d'ensenyaments no escolaritzats per a l'obtenció del títol de tècnic auxiliar en les branques i professions reglades i experimentals en Formació Professional de Primer Grau, d'acord amb els qüestionaris vigents oficialment, aprovats per les respectives ordres ministerials de 13 de juliol de 1974 i de 9 de desembre de 1975 i les posteriors ordres ministerials que regulen les professions experimentals de Formació Professional de Primer Grau.  
Segon  
Les proves de cada una de les convocatòries corresponents a enguany es faran els dies 18 i 25 de maig i l'1 de juny per a la primera i els dies 9,16 i 23 de novembre per a la segona, i s'ajustaran a aquesta resolució.  
Tercer  
La inscripció en cada convocatòria es farà en els dies compresos entre el 22 i el 30 d'abril i entre el 14 i el 22 d'octubre respectivament, per a la qual cosa s'utilitzarà el model de l'annex I d'aquesta resolució.  
Quart  
Cada direcció territorial de Cultura i Educació, després del suggeriment de la inspecció educativa corresponent proposarà a la Direcció General d'Ordenació i Innovació Educativa i Política Lingüística, almenys set dies hàbils abans de l'obertura del termini d'inscripció, els instituts de formació professional de la Conselleria de Cultura, Educació i Ciència on es podran efectuar les inscripcions, fent constar en cada cas les professions que cal avaluar. S'entendrà acceptada la proposta, si no hi ha una notificació en contra, almenys quatre dies hàbils abans de la data inicial del termini d'inscripció.  
Cinqué  
Al tauler d'anuncis de cada direcció territorial de Cultura i Educació, serà exposada la llista d'instituts de Formació Professional de la demarcació on es podran efectuar les inscripcions, amb indicació de les professions que en cada cas corresponguen. Així mateix, serà tramesa a cada institut de Formació Professional de la respectiva província una còpia de la llista esmentada perquè es faça pública.  
Sisé  
Es podran inscriure per a la realització d'aquestes proves les persones majors de 18 anys no escolaritzades en règim ordinari, que es troben en alguna de les circumstàncies següents:  
a) Que tinguen un diploma o certificat d'ensenyament de caràcter professional, homologat pel Ministeri d'Educació i Ciència, d'acord amb el que disposen els articles 36 i 37 del Reial Decret 707/1976, de 5 de març (BOE del 12 d'abril).  
b) Que tinguen el certificat d'escolaritat de Formació Professional de Primer Grau i acrediten, com a mínim, un any d'activitat laboral.  
c) Que tinguen el certificat d'escolaritat de Formació Professional de Primer Grau i tinguen superades totes les disciplines en alguna de les àrees de coneixement d'ambdós cursos.  
d) Que acrediten haver-se presentat anteriorment a les proves de maduresa per a l'obtenció del títol d'oficialia industrial o de Primer Grau de Formació Professional.  
e) Que acrediten, com a mínim, un any d'activitat laboral i siguen batxillers elementals, graduats escolars, o tinguen el certificat d'estudis primaris.  
f) Que acrediten més de sis mesos d'activitat laboral i tinguen algun diploma de Formació Ocupacional lliurat per l'INEM o la Conselleria de Treball i Afers Socials.  
g) Que acrediten més de sis mesos d'activitat laboral i, sense complir cap de les circumstàncies esmentades en els apartats anteriors, tinguen suficient maduresa. Aquesta maduresa serà determinada per les comissions d'avaluació encarregades de la realització i qualificació de les proves, les quals basaran el seu judici en la documentació complementària aportada per la persona interessada en sol·licitar la inscripció. L'esmentada Comissió podrà, a més, entrevistar els sol·licitants. La composició i el nomenament de les comissions d'avaluació s'especifiquen en els apartats nové i deu d'aquesta resolució.  
Seté  
Per tal d'efectuar la inscripció les persones aspirants hauran de presentar:  
- Sol·licitud de matrícula, d'acord amb el model normalitzat que figura en l'annex I d'aquesta resolució.  
- Document nacional d'identitat i una fotocòpia d'aquest per a compulsar-la.  
Segons els apartats esmentats en el punt anterior en què es troben compresos, els aspirants hauran d'aportar, a més, la següent documentació:  
a) Diploma o certificat de caràcter professional homologat pel Ministeri d'Educació i Ciència.  
b) Certificat d'escolaritat de Formació Professional de Primer Grau i document acreditatiu d'un any, com a mínim, d'activitat laboral.  
c) Certificat d'escolaritat de Formació Professional de Primer Grau i certificat d'haver superat, almenys, una àrea de coneixements d'ambdós cursos.  
d) Certificat acreditatiu d'haver-se presentat anteriorment a les proves de maduresa per a l'obtenció del títol d'oficialia industrial o de Primer Grau de Formació Professional.  
e) Títol de batxiller elemental, graduat escolar, certificat d'estudis primaris i, en tot cas, documentació acreditativa d'un any, com a mínim, d'activitat laboral, i documentació complementària.   
   
Si hi havia un expedient acadèmic del sol·licitant en un altre institut de Formació Professional diferent d'aquell en el qual es fa la inscripció, aquest últim sol·licitaria d'ofici al centre d'origen el trasllat corresponent.  
f) Documentació acreditativa d'activitat laboral, que consistirà en el certificat o certificats de l'empresa on s'haurà fet amb especificació de les dates d'alta i baixa en els diversos règims de seguretat social i el diploma de Formació Ocupacional lliurat per l'INEM o la Conselleria de Treball i Afers Socials.  
g) Certificat de l'empresa o empreses on s'ha fet l'activitat laboral, amb indicació dels períodes cotitzats a la Seguretat Social.  
Les mestresses de casa i les empleades domèstiques, així com aquelles persones que, pel caràcter específic de la seua activitat, tinguen impossibilitat de presentar el certificat corresponent, hauran de justificar l'activitat laboral de la forma que estableix la Resolució de 5 d'agost de 1977 (BOE del 27), de la Direcció General d'Ensenyament Mitjà, és a dir, mitjançant la presentació de qualsevol dels documents següents:   
a) Llibre de família i una fotocòpia per a compulsar-la, en el qual figure l'aspirant, com a titular o cònjuge, pel temps exigible.  
b) Certificat de l'Institut Nacional de Previsió en el qual es faça constar el temps de prestació de serveis domèstics o resguards nominals acreditatius de cotització pel temps exigible.  
També es podrà justificar aquesta activitat laboral mitjançant altres documents que la comissió d'avaluació considere oportuns. A aquest efecte es considera suficient la declaració de dos testimonis davant notari de la realització d'activitats laborals de qui sol·licite la inscripció per aquest concepte.  
L'activitat laboral realitzada als tallers de les institucions penitenciàries es considerarà vàlida, i per tant serà suficient el certificat expedit per les autoritats del centre.  
Així mateix, l'activitat laboral dels homes que estan prestant el servei militar es considerarà igualment vàlida i es justificarà mitjançant certificat de la Direcció General del Servei Militar del Ministeri de Defensa o unitat a la qual pertanyen els interessats.  
Vuité  
Els qui sol·liciten la inscripció acollint-se al que disposa l'apartat 6.g), hauran de ser advertits, en el moment de fer-la, de l'obligació d'estar pendents de la possible convocatòria per a l'entrevista a la qual s'ha al·ludit, que es publicarà al tauler d'anuncis de l'institut.  
Per a examinar la documentació presentada, la comissió d'avaluació es reunirà dins dels 10 dies següents a l'últim del termini d'inscripció i si cal, farà les entrevistes corresponents en l'institut on es va fer la inscripció.  
En tot cas, es comunicarà a l'interessat el dictamen corresponent tres dies abans del començament de les proves.  
Nové  
La realització i qualificació de les proves, anirà a càrrec de comissions d'avaluació integrades per un president, i quatre vocals, dos de l'àrea de Coneixements Tècnics i Pràctics, i un per cadascuna de les àrees de Formativa Comuna i Ciències Aplicades. Les comissions esmentades les integraran professors que presten servei en els instituts de Formació Professional. Els presidents seran membres de la inspecció educativa o directors d'instituts de Formació Professional de la Conselleria de Cultura, Educació i Ciència.  
També es podran integrar en cada comissió els assessors docents que calguen.  
La inspecció educativa proposarà als directors territorials corresponents el nomenament del president, els vocals i els assessors que constituiran les comissions d'avaluació i procurarà, si és possible, que pertanyen a la mateixa localitat de l'institut on s'hauran de fer les proves.   
Aquestes comissions seran les que caldran perquè el nombre d'examinats que corresponguen a cada una no siga superior a 100, o ho siga en la mínima mesura.  
Quan, per qualsevol causa, no siga possible organitzar les comissions d'avaluació corresponents en alguna província, serà comunicat al director territorial de Cultura i Educació perquè ho resolga.  
Les comissions d'avaluació seran les encarregades de resoldre les reclamacions sobre qualificacions estimades incorrectes. Amb aquesta finalitat, el president de cada comissió tindrà les competències que atribueix al director del centre la Resolució de 23 de gener de 1990 (DOGV del 7 de febrer) de la Direcció General d'Ordenació i Innovació Educativa.  
Deu  
Per al nomenament de les comissions d'avaluació, els instituts receptors d'inscripcions comunicaran a la inspecció educativa el nombre d'admesos en cada professió, en els dos primers dies següents a l'acabament del termini d'inscripció de cada convocatòria.   
A la vista del nombre d'aspirants, seran establides les comissions d'avaluació que calguen, i es podran agrupar els inscrits en els diferents instituts de la província, a l'efecte d'examinar-se davant d'una mateixa comissió d'avaluació quan el seu nombre i el de professors a incloure-hi així ho aconselle.  
Onze  
Els directors territorials comunicaran als instituts durant els 7 dies següents a l'acabament del termini d'inscripció, les comissions d'avaluació designades, els alumnes que hauran d'examinar-s'hi i el lloc on cadascuna haurà d'actuar. Aquestes llistes es faran públiques en cada direcció territorial de Cultura i Educació i en cada un dels instituts receptors d'inscripcions, almenys 5 dies abans del començament de les proves.  
Dotze  
El contingut de les proves s'adequarà als qüestionaris oficials de Formació Professional de Primer Grau vigents, aprovats pel Ministeri d'Educació i Ciència.   
Les matèries seran agrupades en les tres àrees de coneixements:  
- Formativa Comuna  
- Ciències Aplicades  
- Coneixements Tècnics i Pràctics  
Els exercicis de les àrees Formativa Comuna i Ciències Aplicades de totes les branques i els exercicis de l'àrea de Coneixements Tècnics i Pràctics de la branca Sanitària, seran tramesos per la Direcció General d'Ordenació i Innovació Educativa i Política Lingüística a la Inspecció Educativa, que els trametrà als instituts on s'hauran de fer les proves, dirigits en sobre tancat, al president de la comissió d'avaluació respectiva per a la seua custòdia.   
Els corresponents a l'àrea de Coneixements Tècnics i Pràctics, llevat de la branca Sanitària, seran proposats per la mateixa comissió d'avaluació, qui seguirà les instruccions que li comunicarà la Direcció General d'Ordenació i Innovació Educativa i Política Lingüística.  
Tretze  
Els instituts que hauran rebut les inscripcions, tindran a disposició de les comissions d'avaluació els expedients dels aspirants per tal de facilitar-los totes les dades que calguen.  
Catorze  
El calendari de les proves haurà de ser anunciat al tauler d'anuncis de l'institut en què es facen. S'hi indicarà expressament el lloc on s'hauran de fer i els utensilis amb els quals hi hauran d'acudir (material de dibuix, màquines d'escriure, etc. ...).  
En els instituts s'haurà de seguir l'ordre d'horari que figura a continuació:  
· Primera jornada:  
- A les 09.00, constitució de la comissió d'avaluació. El president obrirà el sobre dels exercicis, els quals restaran sota la seua custòdia.  
Així mateix es procedirà a l'estudi de propostes per als exercicis corresponents a l'àrea de Coneixements Tècnics i Pràctics de totes les branques llevat de la Sanitària i a determinar-los. Seran adoptades les mesures oportunes que garantisquen l'organització i el desenvolupament d'aquests exercicis, d'acord amb les disponibilitats de l'institut.  
Quan per raons d'instal·lacions o locals hi hagen inconvenients per a fer l'exercici pràctic en el mateix institut on actuarà la comissió d'avaluació, la inspecció educativa podrà autoritzar-ne la realització en uns altres locals que siguen considerats més adequats, i s'hi indicarà l'adreça en el calendari de proves, que es farà públic immediatament, en acabar aquesta sessió constitutiva.   
- A les 10.00, exercici global sobre les matèries que constitueixen l'àrea de ciències aplicades. Durada, tres hores.  
- A les 16.00, exercici global sobre les matèries que constitueixen l'àrea formativa comuna. Durada, tres hores.  
· Segona jornada:  
- A les 09.00, exercici global sobre les matèries que constitueixen l'àrea de coneixements tècnics i pràctics. Durada adequada, que la determinarà la comissió d'avaluació, per a cada professió.  
En cap cas no excedirà d'una jornada completa, dividida en sessions de matí i de vesprada.  
· Tercera jornada:  
Les comissions qualificaran les proves, redactaran actes globals per a cada àrea i les adaptaran a l'escala d'excel·lent, notable, bé, suficient i insuficient.  
A aquestes actes s'uniran els exercicis corresponents i seran arxivats en el centre on haurà actuat la comissió d'avaluació.  
Les qualificacions parcials de cada àrea hauran de quedar reflectides en l'acta final (annex II).  
Les àrees ja superades anteriorment, o dispensades per revalidació es faran constar amb la paraula exempt i sota, entre parèntesis, la qualificació si consta documentalment.  
Quinze  
La comissió d'avaluació ponderarà la qualificació global solament en els casos d'aquells que hauran superat les tres àrees i s'ajustaran a l'escala d'excel·lent, notable, bé i suficient. En els altres casos serà inutilitzada la línia corresponent.  
Les actes finals seran redactades per professions i es faran públiques al centre on s'hagen fet les proves. Els originals quedaran arxivats a l'institut esmentat.  
Serà tramesa una còpia d'aquestes actes a cada un dels instituts on s'haguessen inscrit els aspirants, a l'efecte que quede constatació dels resultats en els respectius expedients, i una altra còpia a la inspecció educativa per a l'estudi i el posterior informe estadístic a la Direcció General d'Ordenació i Innovació Educativa i Política Lingüística.  
Setze  
Quedaran exempts de realitzar les proves corresponents a l'àrea o les àrees de què es tracte els qui tinguen acreditat en el seu expedient:  
a) Tenir aprovada alguna o algunes àrees en convocatòries anteriors.  
b) Tenir aprovada alguna o algunes àrees en ambdós cursos de Formació Professional de Primer Grau.  
c) Estar en possessió del títol de Formació Professional de Primer o Segon Grau, titulació universitària o equivalents. Aquestes persones estaran exemptes de les àrees Formativa Comuna i de Ciències Aplicades.  
d) Tenir superades les matèries de Batxillerat equivalents a alguna o a algunes àrees d'ambdós cursos de Formació Professional de Primer Grau, d'acord amb el quadre de revalidacions que figura en l'annex III de l'Ordre de 5 de desembre de 1975 (BOE d'11 de desembre de 1975).  
e) Estar en possessió del títol de batxiller superior, d'acord amb l'Ordre de 30 de juliol de 1979 (BOE de 29 de novembre de 1979). Aquestes persones estaran exemptes de les àrees Formativa Comuna i de Ciències Aplicades.  
Els qui després de superar alguna o algunes de les àrees desitgen cursar estudis de Formació Professional de Primer Grau, quedaran exempts de totes les matèries dels dos cursos corresponents a l'àrea o àrees ja superades.  
Dèsset  
Els qui hagen obtingut qualificació global positiva podran sol·licitar en el centre receptor de la inscripció, l'expedició del títol de tècnic auxiliar en la professió respectiva, i s'ajustarà la tramitació al que disposa la Resolució de 13 de desembre de 1988 (BOE de 12 de gener de 1989), per la qual es donen instruccions per a l'aplicació de l'Ordre Ministerial de 24 d'agost de 1988 (BOE de 30 d'agost de 1988), que desplega el RD 1.564/1982, de 18 de juny (BOE de 17 de juliol de 1982).  
Dívuit  
En determinades branques, quan el nombre d'aspirants o el de grups en els quals calga distribuir-los o les disponibilitats de locals, instal·lacions o material o qualsevol altre motiu, facen impossible el desenvolupament de les proves en l'ordre o en les dates establides, la Direcció General d'Ordenació i Innovació Educativa i Política Lingüística podrà autoritzar-ne la realització en dues o més fases. En tot cas es garantirà d'una banda, l'homogeneïtat de dificultats dels exercicis en les diverses fases, i d'altra banda que cada aspirant concórrega solament a una de les fases esmentades de la convocatòria.  
Dènou  
Els professors que formen part de les comissions d'avaluació, tindran dret a les indemnitzacions establides legalment. Amb aquesta finalitat, l'Ordre de 17 de febrer de 1986, que desplega el Decret 200/1985, pel que fa a indemnitzacions per raons de servei, estableix que les dites comissions hauran de considerar-se incloses en la categoria quinta de les que preveu l'article 19.3 de l'esmentada ordre.  
València, 28 de febrer de 1996.- El director general d'Ordenació i Innovació Educativa i Política Lingüística: Alejandro BaÑares Vázquez.